ກອງປະຊຸມສຸດຍອດ ກຸ່ມຈີ 20 ໄຂຂຶ້ນ ທີ່ເມືອງ Cannes ຂອງຝຣັ່ງ
ຄາດວ່າ ວິກິດການຂອງໜີ້ສິນ ໃນຢູໂຣບ ຈະຄອບງໍາ ກອງປະຊຸມສຸດຍອດ ກຸ່ມຈີ 20 ທີ່ເມືອງ Cannes ຂອງຝຣັ່ງ.
ປະທານາທິບໍດີສະຫະລັດ ທ່ານບາບັກໂອບາມາ ເດີນທາງໄປຮອດເມືອງ Cannes ຂອງຝຣັ່ງແລ້ວ ເພື່ອໄປຮ່ວມກອງປະຊຸມສຸດຍອດເປັນເວາລາສອງມື້ກັບບັນດາຜູ້ນໍາຂອງ 20 ປະເທດຫລື G20 ທີ່ຈະເລີນດ້ານເສດຖະກິດຂອງໂລກ ອັນເປັນການພົບປະທີ່ຄາດກັນໄວ້ວ່າ ຈະຄອບງໍາໂດຍວິກິດການໜີ້ສິນຂອງຢູໂຣບແລະການເຄື່ອນໄຫວທີ່ມີ ຂຶ້ນຢ່າງກະທັນຫັນຂອງກຣິສທີ່ຈະນຳເອົາໂຄງການກອບກູ້ໜີ້ສິນມາໃຫ້ປະຊາຊົນລົງມະຕິຮັບເອົາຫລືບໍ່ນັ້ນ ປະທານາທິບໍດີໂອບາມາກໍານົດຈະທໍາການພົບປະກັນຕ່າງຫາກໃນວັນພະຫັດມື້ນີ້ກັບປະທານາທິບໍດີຝຣັ່ງທ່ານ Nicolas Zarkozy ແລະນາ ຍົກລັດຖະມົນຕີ Angela Merkel ແຫ່ງເຢຍຣະມັນ ຊຶ່ງຜູ້ນໍາທັງສອງພະຍາຍາມຊັກຊວນໃຫ້ທ່ານ Papandreou ປະລະແຜນການຂອງທ່ານ ທີ່ຈະຈັດໃຫ້ມີການລົງປະຊາມະຕິກ່ຽວກັບໂຄງການກອບກູ້ເສດຖະກິດທີ່ທາງຜູ້ນໍາຂອງຢູໂຣບໄດ້ບັນລຸການຕົກລົງກັນໃນສັບປະດາແລ້ວນີ້ ໃນການພົບປະແບບສຸກເສີນຂອງບັນດາຜູ້ນໍາຢູໂຣບກ່ອນກອງປະຊຸມສຸດຍອດຂອງກຸ່ມ G20 ນີ້ ປະທານາທິບໍດີ Sarkozy ແລະນາຍົກລັດຖະມົນຕີ Merkel ກ່າວວ່າ ກຣິສຈະບໍ່ໄດ້ຮັບເງິນຕື່ມອີກແມ່ນແຕ່ 1 ເຊັນຂອງໂຄງການຊ່ອຍກູ້ໜີ້ສິນຈາກຢູໂຣບຫລືຈາກກອງທຶນສາກົນຫລື IMF ນອກຈາກກຣິສຈະປະຕິບັດຕາມເງື່ອນຕ່າງໆຂອງຂໍ້ຕົກລົງກັນນັ້ນ ນາຍົກລັດຖະມົນຕີ Papandreou ໄດ້ເຮັດໃຫ້ຢູໂຣບງົງງັນໂດຍປະກາດອອກມາແບບບໍ່ມີ ການຄາດກັນໄວ້ລ່ວງໜ້າວ່າ ປະຊາຊົນກຣິສຈະສາມາດລົງມະຕິຮັບເອົາໂຄງການກອບກູ້ ໜີ້ສິນນີ້ຫລືບໍ? ຊຶ່ງຮວມທັງມາດຕະການປະຢັດມັດທະຍັດທີ່ບໍ່ໄດ້ຮັບຄວາມນິຍົມຢ່າງໃຫຍ່ ຫຼວງຈາກປະຊາຊົນນັ້ນນໍາ ເຖິງຢ່າງໃດກໍດີ ຄໍາເວົ້າຢູ່ໃນຮ່າງການລົງປະຊາມະຕິ ທີ່ສະເໜີຂຶ້ນນີ້ ຍັງບໍ່ເປັນທີ່ຈະແຈ້ງ ຊຶ່ງທ່ານ Papandreou ກ່າວໃນວັນພຸດວານນີ້ວ່າ ການປະກອບສ່ວນໃນອະນາຄົດຂອງ ກຣິສໃນການໃຊ້ເງິນຕາຮ່ວມຂອງຢູໂຣບນັ້ນ ແມ່ນມີສ່ວນໄດ້ສ່ວນເສຍໃນການລົງປະຊາ ມະຕິນີ້